APSTIPRINĀTS

2013.gada 30.decembrī.  
Latvijas Airēšanas federācijas  
 Valdes sēdē  
 protokols Nr. 3/30/12/2013

**LATVIJAS AIRĒŠANAS FEDERĀCIJAS**

**SACENSĪBU ORGANIZĀCIJAS KOMISIJAS**

**NOLIKUMS**

1. **VISPĀRĒJIE NOTEIKUMI**
   1. Šis nolikums nosaka Latvijas Airēšanas federācijas (turpmāk tekstā – LAF) Sacensību organizācijas komisijas (turpmāk tekstā – Komisija) izveides pamatojumu un kārtību, kā arī nosaka tās pienākumus un atbildību.
   2. Komisija darbojas LAF valdes pārraudzībā un kontrolē. Nevienam no Komisijas locekļiem nav tiesību pāstāvēt LAF attiecībās ar trešajām personām vai LAF valdes vārdā pieņemt lēmumus un parakstīt dokumentus, ka vien LAF valde nav izsniegusi atsevišķu pilvarojumu.
   3. Sacensību organizācijas komisiju viedo 5 pārstāvji (fiziskas personas).
2. **KOMISIJAS PRIEKŠSĒDĒTĀJA IEVĒLĒŠANAS UN SASTĀVA IZVEIDES KĀRTĪBA**
   1. Komisija ir pastāvīga LAF struktūrvienība, kuru vada tās vadītājs.
   2. Komisijas vadītāju var izvirzīt jebkurš LAF valdes loceklis un viņu apstiprina ar LAF valdes balsojumu, biedrības statūtos noteiktā kārtībā.
   3. Komisijas pārējos locekļus izvirza Komisijas vadītājs, ievērojot principu, lai tajā būtu pārstāvētas visas Latvijas pilsētas, kurās tiek attīstīta airēšana.
   4. Komisijas sastāvu apsiprina LAF valde.
   5. Komisijas sastāvu var mainīt pēc vasaras sezonas beigām, ne vēlāk kā līdz 1.novembrim.
   6. Komisijas sēžu sasaukšana, to norise un lēmumu pieņemšana kārtība atbilst principiem un kārtībai, kāda LAF statūtos noteikta LAF valdes sēžu sasaukšanai un lēmumu pieņemšanas kārtībai. Visi jautājumi Komisijā tiek izskatīti koleģiāli, par tiem balsojot. Ja balsojumā ir vienāds „par” un „pret” balsu skaits, tad noteicošā balss ir Komisijas priekšsēdētājam.
   7. Komisija pieņem lēmumus jautājumos, kuri kā uzdevumi tai noteikti šajā Nolikumā. Komisija var izskatīt un pieņemt lēmumus citos jautājumos, ja to ar atsevišķu lēmumu tai deleģējusi LAF valde.
3. 3.**KOMISIJAS UZDEVUMI**
   1. Sadarbībā ar LAF valdi, citām LAF komisijām un visām sacensību organizācijā iesaistītajām organizācijām (pašvaldības, Olimpisko Sacensību aģentūra u.c.), realizēt LAF sacensību kalendārā apstiprināto sacensību organizāciju:
      1. sagatavot un iesniegt izskatīšanai un apstiprināšanai LAF valdē sacensību organizācijai nepieciešamās tāmes;
      2. veikt rācijsaziņas nodrošināšanai nepieciešamos pasākumus (atļaujas Elektronisko Sakaru direkcijā u.c.);
      3. nodrošināt iespējami kvalitatīvu drošības pasākumu organizāciju sacensību laikā;
      4. organizēt starta plostu uzstādīšanu un noņemšanu LR čempionāta (juniori A, pieaugušie), LR Kausa izcīņas, Baltijas čempionāta, Latvijas Jaunantes olimpiādes un Latvijas Olimpiādes laikā;
      5. sadarbībā ar klubu un sporta skolu vadību un treneriem, organizēt finiša un starta zonu sakopšanas talkas (2 – 3 reizes sezonā);
      6. nodrošināt medaļu un balvu iegādi sacensību uzvarētāju apbalvošanai (kur tas nepieciešams saskaņā ar sacensību nolikumiem);
      7. organizēt medicīnisko personālu sacensību nosises vietā;
      8. organizēt apbalvošanas ceremonijas;
      9. nodrošināt starta protokolu, sacensību rezultātu operatīvu publicēšanu LAF mājas lapā;
   2. Analizēt un sniegt vērtējumu par katru sacensību organizāciju, pieļautajām kļūdām, nepieciešamajiem uzlabojumiem (varbūt var izstrādāt konkrētu anketu, kurā katras organizācijas pārstāvji, kāds sportists no katras organzācijas, tiesneši u.tml. pēc kādiem noteiktiem kritērijiem un ballēs vērtē katru sacensību organizāciju?)
   3. Analizēt un sniegt secinājumus par attiecīgās sezonas sasniegumiem un trūkumiem.
   4. Sniegt priekšlikumus LAF valdei un kopsapulcei par sacensību organizēšanai nepieciešamajiem uzlabojumiem, līdzekļu nepieciešamību to veikšanai.
   5. Līdz katra gada 1.novembim iesniegt LAF valdei Komisijas iepriekšējā gada darbības pārskatu.

**4.Komisijas tiesības**

* 1. .Piedalīties LAF lēmumu izskatīšanā un pieņemšanā statūtos noteiktajā kārtībā.

4.2. Saņemt informāciju par LAF valdē izskatītajiem jautājumiem un/vai pieņemtajiem lēmumiem, kas saistīti ar inventāra komisijas darbību.

4.3. Piedalīties LAF organizētos pasākumos, iesniegt priekšlikumus par LAF darbību un tās uzlabošanu, aizstāvēt savu viedokli.

**5.Komisijas pienākumi**

5.1Ievērot LAF statūtus un pildīt LAF kopsapulces un valdes lēmumus.

5.2.Ar savu aktīvu līdzdalību atbalstīt LAF mērķu un uzdevumu īstenošanu.

5.3.Augsti turēt LAF labo vārdu un nepieļaut rīcību, kas grauj Komisijas un/vai LAF prestižu sabiedrībā.

5.4.Līdz katra gada 15. decembrim iesniegt LAF valdei Komitejas iepriekšējā gada darba pārskatu.

**6.Grozījumi un papildinājumi Komisijas nolikumā**

6.1.Grozījumus vai papildinājumus Komisijas nolikumā var ierosināt Komisijas priekšsēdētājs un Komisijas locekļi.

6.2.Priekšlikumus par grozījumiem un/vai papildinājumiem Komisijas nolikumā izskata Komisijas sēdē un lēmuma projektu par tiem iesniedz apstiprināšanai LAF valdei.